Η σειρά περιλαμβάνει γλαφυρές εικόνες αυτοκτονίας
που ενδέχεται να ενοχλήσουν ορισμένους τηλεθεατές.
Μπορείτε να βρείτε πληροφορίες
για αντιμετώπιση κρίσεων στο www.wannatalkaboutit.com
ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
ΔΕΛΧΙ, ΙΝΔΙΑ
Ο θάνατος είναι προκαθορισμένος.
Το πώς και πότε, άγνωστα.
Θα συμβεί από πτώση από βουνό;
Θα συμβεί κατά τον ύπνο ή θα είναι πνιγμός;
Σε οποιαδήποτε μορφή, ο θάνατος είναι σίγουρος για όλους.
Είναι η βούληση του Θεού.
Ούτε εγώ ξέρω πότε θα συναντήσω τον θάνατο.
Βλέπετε, τελικά, όλα σβήνουν.
ΣΑΝΤ ΝΑΓΚΑΡ, ΜΠΟΥΡΑΡΙ
Μετεγκαταστάθηκα εδώ το 1997, αφού αποσύρθηκα απ' τους σιδηροδρόμους.
Ο πληθυσμός ήταν αραιός τότε.
Τώρα υπάρχει υπερπληθυσμός.
Εδώ γνώρισα την οικογένεια.
Το 1997 χτίσαμε τα σπίτια μας μαζί.
ΓΚΟΥΡΤΣΑΡΑΝ ΣΙΝΓΚ ΓΕΙΤΟΝΑΣ
Ως γείτονες, τα πηγαίναμε πολύ καλά.
Μόνο χαλάσματα έχουν απομείνει.
1 ΙΟΥΛΙΟΥ 2018
Συνήθως άνοιγαν το μαγαζί μεταξύ 5:00 και 5:30 π.μ.
Τότε έφερνε τα γάλατα ο γαλατάς.
Εκείνη τη μέρα το μαγαζί δεν άνοιξε.
Στις 7:00 π.μ. βγήκα στο μπαλκόνι
και είδα κάποιον που ήθελε γάλα.
Αναρωτήθηκα γιατί καθυστέρησαν να ανοίξουν.
Δεν απαντούσαν στο τηλέφωνο, συνέχιζε να χτυπά.
Αυτό ήταν ασυνήθιστο.
Έτσι, κατέβηκα να δω τι συμβαίνει.
Όταν χτύπησα την πόρτα, διαπίστωσα ότι δεν ήταν κλειδωμένη από μέσα.
Την έσπρωξα και άνοιξε.
Εκείνη τη στιγμή πανικοβλήθηκα.
Ανέβηκα τα σκαλιά…
Η μητέρα μου είναι μεγάλη και δεν κοιμάται βαριά.
ΚΟΥΛΝΤΙΠ ΣΙΝΓΚ ΓΕΙΤΟΝΑΣ
Είχε βγει για έναν πρωινό περίπατο.
Γύρισε απ' τον δρόμο τσιρίζοντας.
Μισοκοιμόμουν ακόμα, ήμουν από νυχτέρι.
Σ' αυτήν την κατάσταση, έτρεξα στο σπίτι τους.
Στεκόμουν εκεί επί δύο λεπτά κι αναρωτιόμουν αν ήταν αληθινό.
Είπα στον γιο μου να μου φέρει το κινητό. Τηλεφώνησα στο αστυνομικό κέντρο.
Γύρω στις 7:35 π.μ. με πληροφόρησαν από το τμήμα Μπουράρι
ότι είχε συμβεί μια αυτοκτονία στην περιοχή ευθύνης μου.
ΡΑΤΖΙΒ ΤΟΜΑΡ ΑΡΧΙΦΥΛΑΚΑΣ
Βλέπετε, μεγάλωσα στην ίδια περιοχή, στο Σαντ Ναγκάρ.
Προτού γίνω αστυνομικός, ήμουν πρώτα γείτονάς τους.
Οι ανώτεροι μού ζήτησαν να πάω εκεί για έλεγχο.
Μόλις μπήκα στο στενάκι,
είδα άντρες και γυναίκες
να κατεβαίνουν τα σκαλιά κλαίγοντας υστερικά.
Ανέβηκα πάνω και είδα…
εννιά άτομα να κρέμονται από μια σιδερένια σχάρα στο ταβάνι.
Μια δέκατη γυναίκα κρεμόταν ακριβώς απέναντι.
Βρήκα τη μητέρα τους στο άλλο δωμάτιο, πεσμένη κάτω, δίπλα στο κρεβάτι.
Άκουγα το σκυλί τους, δεμένο στην ταράτσα, να γαβγίζει ασταμάτητα.
Είχαν κρεμαστεί σε σχηματισμό που θύμιζε ινδοσύκη,
σαν κλαδιά που κρέμονταν προς τα κάτω.
Οι αγχόνες ήταν από πολύχρωμα υφάσματα.
ΑΣΤΥΝΟΜΙΚΟ ΤΜΗΜΑ ΜΠΟΥΡΑΡΙ
Εμπρός, ναι;
Στο τμήμα είμαι.
Γυρίζουν ντοκιμαντέρ για την υπόθεσή μου. Είμαι απασχολημένος.
Εντάξει.
Είναι κάτι που έχει χαραχθεί στο μυαλό μου
και θα παραμένει εκεί μέχρι να πεθάνω.
ΜΑΝΟΤΖ ΚΟΥΜΑΡ ΑΣΤΥΝΟΜΟΣ
Νωρίς το πρωί, ήμουν στο τμήμα.
Έκανα περιπολία μέχρι τις 5:00 π.μ.
Είχα πει στον αξιωματικό υπηρεσίας ότι ήθελα να ξεκουραστώ λίγο.
Με ξύπνησε πανικοβλημένος. "Κύριε, είναι πολύ σημαντικό".
Ξύπνησα.
Ήταν ο Ρατζίβ στο τηλέφωνο, πολύ ταραγμένος.
"Είναι όλοι κρεμασμένοι".
Ρώτησα "Πόσοι είναι;" Είπε "Δεν μπόρεσα να μετρήσω".
Πώς να κάτσει κάποιος να μετρήσει σε τέτοια κατάσταση;
Μου είπε "Είναι κρεμασμένοι σε σειρά".
Είπα να αποκλείσει τον χώρο, να μην μπει κανείς.
"Μείνε εκεί, έρχομαι".
Έπρεπε να τρέξουν όλοι στο σημείο.
Όρμησα μέσα στο αμάξι καθώς έβαζα τη ζώνη μου.
Θυμάμαι ακόμα τη στιγμή που μπήκα στον τόπο του εγκλήματος.
Όλοι… κρεμασμένοι.
Μάτια καλυμμένα. Χέρια δεμένα.
Δωδεκάχρονα και δεκατριάχρονα μέχρι εξηντάρηδες και ογδοντάρηδες.
Δεν νομίζω ότι έχω ξαναδεί τέτοια σκηνή, ούτε καν σε ταινία.
Πιστεύω ότι κανείς δεν έχει δει ένα τέτοιο θέαμα στη ζωή του.
Το σημαντικό είναι ότι ήταν μια οικογένεια,
μια καθόλου ασυνήθιστη οικογένεια…
ΑΝ. ΑΝΑΝΤ ΥΠΝΟΘΕΡΑΠΕΥΤΡΙΑ
μια τυπική οικογένεια.
Τρεις γενιές ζούσαν κάτω απ' την ίδια στέγη.
Παππούδες, γονείς και παιδιά.
Και σε μια εκτεταμένη οικογένεια, ο κάθε ρόλος είναι καθορισμένος
κι όλοι συμμορφώνονται.
Όλοι μορφωμένοι.
ΔΡ ΑΜΠΑΡΙΣ ΣΑΤΒΙΚ
Όλοι τους ήταν ικανότατα μέλη της κοινωνίας.
Άνθρωποι στην ακμή της ζωής τους.
Ήταν κάτι πραγματικά ασυνήθιστο.
Το πρώτο ερώτημα που έρχεται στο μυαλό κάποιου είναι "Γιατί;"
Γιατί συνέβη αυτό; Όλοι θέλουν να μάθουν το γιατί.
Κι η απάντηση δεν είναι απλή, είναι αρκετά περίπλοκη.
Δεν γνωρίζουμε τι συμβαίνει στους γείτονές μας.
Και σίγουρα δεν γνωρίζουμε τι συμβαίνει στη γειτονιά μας.
Αλλά μία στο τόσο συμβαίνει κάτι
που σε ταρακουνά.
ΜΠΑΡΚΑ ΝΤΟΥΤ ΔΗΜΟΣΙΟΓΡΑΦΟΣ
Σε κάνει να λες "Θεέ μου!"
Αν ήθελε κάποιος να κάνει μια μαζική δολοφονία αυτού του είδους,
να σκοτώσει έντεκα άτομα, θα χρειαζόταν…
Αν υποθέσουμε ότι δύο άτομα ελέγχουν ένα θύμα,
θα χρειάζονταν 20 με 30 άτομα για κάτι τέτοιο.
Η σκηνή του εγκλήματος δεν υποδηλώνει τέτοια διατάραξη.
Φορούσαν ακόμα και τα κοσμήματά τους. Δεν υπάρχουν ενδείξεις διάρρηξης.
Αλλά αν ήταν όντως αυτοκτονία, γιατί είναι δεμένοι και με καλυμμένα τα μάτια;
Τι ακριβώς είναι αυτό;
Μπορεί να τους δηλητηρίασαν και μετά να τους κρέμασαν;
Ίσως τους κρέμασαν μετά τον φόνο για να μοιάζει με αυτοκτονία.
Ήταν πρωί.
Ν. ΜΠΑΤΙΑ ΥΠΑΣΤΥΝΟΜΟΣ
Είχαν μαζευτεί 50 με 60 άτομα για γάλα.
-Πελάτες. -Η μόνιμη πελατεία τους.
Διέδωσαν την είδηση και εξαπλώθηκε αμέσως.
Ο κυβερνήτης του Δελχί, Σρι Αρβίντ Κετζριβάλ, θα επισκεφθεί
το σημείο για να αξιολογήσει την κατάσταση.
ΑΡΒΙΝΤ ΚΕΤΖΡΙΒΑΛ ΚΥΒΕΡΝΗΤΗΣ ΔΕΛΧΙ
Τι προκάλεσε τους έντεκα θανάτους; Είναι δολοφονία ή αυτοκτονία;
Προτεραιότητά μας έγινε η φύλαξη του τόπου του εγκλήματος.
Όλο το προσωπικό μας ήταν έξω για τον έλεγχο του πλήθους.
Βάλαμε οδοφράγματα.
Κλείναμε δρόμους, ανέβαιναν σε ταράτσες.
Προσπαθούσαν να δουν από ψηλά.
Υπήρχε πολλή περιέργεια για το τι είχε συμβεί.
Συνωστίζονταν σε παράθυρα και μπαλκόνια ελπίζοντας να έχουν θέα.
Τότε έλαβα μια κλήση από μια πηγή μου.
Μου μετέφερε το εξής:
"Βρέθηκαν 11 άτομα νεκρά σε ένα σπίτι.
Δολοφονημένα!"
Η ανακάλυψη 11 πτωμάτων σε μια πόλη όπως το Δελχί ήταν κάτι συνταρακτικό.
Γιατί συνέβη αυτό; Πώς; Ποιος το έκανε και γιατί;
Λένε ότι οι αστυνομικοί ρεπόρτερ είναι αναίσθητοι,
όπως κι οι αστυνομικοί
που ασχολούνται καθημερινά με πτώματα και δυστυχήματα.
Γίνονται συναισθηματικά νεκροί.
Μάλλον ισχύει εν μέρει και για μας.
Αλλά εκείνη τη μέρα αναστατώθηκα μαθαίνοντας…
ΜΟΥΚΕΣ ΣΕΝΓΚΑΡ ΡΕΠΟΡΤΕΡ
ότι βρέθηκε νεκρή μια οικογένεια,
γιατί δεν είχα ξανασυναντήσει τέτοια υπόθεση
στο αστυνομικό ρεπορτάζ.
Η πρώτη μου σκέψη ήταν ότι επρόκειτο για ψευδή είδηση.
Προσπαθούσα απεγνωσμένα να μάθω περισσότερες πληροφορίες,
μα κανείς δεν απαντούσε στις κλήσεις μου. Ήταν μεγάλη υπόθεση.
Στο μεταξύ, μίλησα με την πηγή μου στην τοπική αστυνομία.
Μου το επιβεβαίωσε.
Δημοσίευσα πρώτος την υπόθεση Μπουράρι.
Καλυμμένα μάτια.
Αυτοκτονία;
Παρουσίασα πρώτος την υπόθεση στον κόσμο.
11 ΝΕΚΡΟΙ ΚΡΕΜΑΣΜΕΝΟΙ ΣΤΟ ΜΠΟΥΡΑΡΙ
Το τουίταρα και κυκλοφόρησε. Σύντομα εξαπλώθηκε σαν πυρκαγιά.
Όλοι έτρεξαν στο Μπουράρι για ρεπορτάζ.
Έντεκα πτώματα βρέθηκαν κρεμασμένα σε οικία στο Μπουράρι.
Εφτά γυναίκες, τέσσερις άνδρες…
Ως τις 8:30 π.μ., είχαν φτάσει όλα τα κανάλια στη σκηνή.
Η αστυνομία του Δελχί δεν έχει αντιμετωπίσει ξανά
υπόθεση με 11 νεκρούς στο ίδιο σπίτι.
Ήταν αγώνας ταχύτητας.
Η πίεση να βγάλεις πρώτος την είδηση ήταν πολύ μεγάλη.
Ήμασταν στο πλήθος, δεν επιτρεπόταν η πρόσβαση.
Προσπαθούσαμε να συναρμολογήσουμε το παζλ βασισμένοι σε διαδόσεις.
Πίσω μου βλέπετε στελέχη της αστυνομίας
που παραμένουν στο σημείο.
Βρισκόμαστε σε μια ταράτσα και θα σας δείξω το μέρος από ψηλά.
Τότε λάβαμε ένα βίντεο
απ' τον τόπο του εγκλήματος, που είχε τραβηχτεί το πρωί.
Η αστυνομία έφτασε στη σκηνή γύρω στις 7:40 π.μ.
Είχε ήδη τραβηχτεί και κυκλοφορήσει.
Το τράβηξε κάποιος απ' το πλήθος κι έγινε βάιραλ.
Έλαβα το βίντεο σε μια απ' τις ομάδες WhatsApp μου.
Ήταν ανατριχιαστικό.
Ένα φρικιαστικό βίντεο.
Διαρκεί σχεδόν δύο λεπτά.
Δεν φαίνεται κανείς απ' την αστυνομία.
Το τράβηξαν απ' το πλήθος. Έγινε βάιραλ.
Δόθηκε η εντολή ότι δεν έπρεπε κανείς
να το προβάλει στο κανάλι του,
γιατί ήταν σκληρό και αποτρόπαιο.
Βλέποντας το βίντεο, ταραχτήκαμε όλοι.
Δεν πιστεύαμε ότι μπορούσε να συμβεί. Ήταν φρικτό.
Αφού το είδαμε, δεν χρειαζόμασταν άλλη επιβεβαίωση.
Το βίντεο επαλήθευε την είδηση.
Σε ένα αποτρόπαιο περιστατικό,
έντεκα πτώματα μελών της ίδιας οικογένειας,
7 γυναίκες και 4 άνδρες,
βρέθηκαν σε οικία στο Μπουράρι του Δελχί…
Έντεκα μέλη μιας οικογένειας…
Μια συνταρακτική είδηση απ' το Μπουράρι στο Δελχί…
Έντεκα πτώματα βρέθηκαν…
…η αστυνομία έλαβε κλήση…
Έντεκα νεκροί…
Ένα αποκλειστικό…
Όταν κυκλοφόρησε το βίντεο και οι εικόνες,
η είδηση απέκτησε μεγάλη βαρύτητα.
ΠΡΑΜΟΝΤ ΣΑΡΜΑ ΡΕΠΟΡΤΕΡ
Παρακολουθώντας το βίντεο, έμοιαζαν να έχουν δολοφονηθεί.
Πώς να το κάνουν αυτό έντεκα άτομα στον εαυτό τους;
Το κοινό δεν το πίστευε και συνέχιζε να συρρέει κόσμος.
Σε τέτοιες υποθέσεις χρειάζεται υπευθυνότητα.
Πρέπει να είσαι πολύ σίγουρος όταν κάνεις ρεπορτάζ.
Ακόμα κι ένα μικρό λάθος μπορεί να οδηγήσει σε έκτροπα.
Σε τέτοιες περιπτώσεις, ο κόσμος συνήθως αναστατώνεται
κι η κατάσταση εκτρέπεται.
Ένας να προκαλέσει ταραχή, το πράγμα ξέφυγε.
Πρέπει να τους ηρεμούμε, να μη γίνουν επεισόδια.
Αντικοινωνικά στοιχεία αποζητούν δημοσιότητα.
Σε πολύ λίγο, θα γίνουν δηλώσεις από την αστυνομία.
Ανώτερα στελέχη της αστυνομίας έφτασαν στον τόπο του εγκλήματος εντός μίας ώρας.
Δεν αποκλείουμε κανένα ενδεχόμενο.
Ρ. ΚΟΥΡΑΝΑ ΑΡΧΗΓΟΣ ΑΣΤΥΝΟΜΙΑΣ
Εξετάζουμε κάθε ενδεχόμενο. Ευχαριστώ.
Σ' αυτήν τη φάση, συλλέγονται πειστήρια.
Έχει έρθει το Εγκληματολογικό
για την περισυλλογή τους.
Ως τις 9:30 είχε καταφτάσει όλο το Εγκληματολογικό.
Βιολόγοι, φυσικοί, χημικοί,
φωτογράφοι. Τους θέλαμε όλους εκεί.
Όλους τους ειδικούς.
Όλοι είχαν την ίδια αντίδραση. "Τι είναι αυτό;"
Όταν ανεβήκαμε στον πρώτο όροφο,
είδαμε τα πτώματα.
Σ. ΣΙΝΓΚ ΦΩΤΟΓΡΑΦΟΣ
Η πρώτη αντίδραση ήταν "Θεέ μου!"
Δεν το πιστεύαμε.
Ήταν πολύ σοκαριστικό και σκληρό.
Β.Λ. ΝΑΡΑΣΙΜΑΝ ΦΥΣΙΚΟΣ
Γιατί υπήρχαν ηλικιωμένοι και παιδιά εκεί.
Δυσκολευόσουν να το κατανοήσεις.
Τρεις γενιές μιας οικογένειας να κρέμονται.
Οι φωτογράφοι μας άρχισαν να καταγράφουν
τα πάντα.
Δεν θέλαμε να μας ξεφύγει ούτε μία λεπτομέρεια.
Καταγράψαμε τα πτώματα.
Ένα, δύο, τρία, με σειριακούς αριθμούς.
Η σήμανση ήταν πολύ δύσκολη δουλειά.
Τα πτώματα κουνιούνταν.
Μ. ΚΟΥΜΑΡ ΒΙΟΛΟΓΟΣ
Περνούσαμε ανάμεσά τους για την καταγραφή.
Δεν υπήρχε η αίσθηση τυπικής σκηνής εγκλήματος.
Κάτι δεν πήγαινε καλά.
Τα εννιά πτώματα κρεμασμένα μαζί υποδείκνυαν αυτοκτονία. Όμως,
γιατί διπλοί κόμποι; Γιατί καλυμμένα μάτια;
Ήταν ένα μυστήριο.
Επίσης, μαζί με τα σαρί, γιατί είχαν χρησιμοποιηθεί καλώδια;
Άλλοι είχαν δεμένα χέρια, άλλοι όχι.
Της γυναίκας, που ήταν κρεμασμένη πιο πέρα,
τα πόδια ακουμπούσαν κάτω.
Η μητέρα, 80 ετών, νεκρή σε άλλο δωμάτιο.
Γιατί σε τέτοια στάση;
Το ερώτημα ήταν το ίδιο. Αυτοκτονία ή δολοφονία;
Το κίνητρο παρέμενε άγνωστο. Γιατί και πώς συνέβη αυτό;
Δεν υπήρχε σημείωμα αυτοκτονίας.
Εξαιτίας όλων αυτών, δεν μπορούσαμε να παραβλέψουμε τίποτα.
Και δεν μπορούσαμε να αποφανθούμε ότι ήταν αυτοκτονία.
Χρειαζόμασταν στοιχεία, ό,τι μπορούσαμε να βρούμε.
Είδαμε μια κάμερα ασφαλείας απέναντι στον δρόμο.
Η εξέταση του υλικού ανατέθηκε σε μια ομάδα
ευθύς εξαρχής.
Από το προηγούμενο βράδυ
μέχρι τις 7:00 με 8:00 π.μ. το επόμενο πρωί,
να ελέγξουν κάθε στιγμή και να μην παραλείψουν τίποτα.
Για να αποκλειστεί το ενδεχόμενο εισόδου τρίτων.
Να βεβαιωθούμε ότι δεν είχαν αναμιχθεί τρίτοι.
Ήταν υπόθεση μαζικής δολοφονίας ή μαζικής αυτοκτονίας;
Αυτό το ερώτημα απασχολεί όχι μόνο
τους κατοίκους σ' αυτά τα σοκάκια του Μπουράρι,
αλλά ίσως όλο το έθνος.
Το σπίτι τους.
Ακριβώς δίπλα μας. Συχνά τους μιλούσαμε από δω.
Μένουμε ακριβώς δίπλα. Ήμασταν κοντά τους.
Κ. ΡΑΝΙ ΓΕΙΤΟΝΑΣ
Είχαν αρμονική σχέση.
Ήταν μια πολύ δεμένη εντεκαμελής οικογένεια.
Έξοχοι γείτονες.
Ο γιος μας συνήθιζε να κατεβαίνει στο μαγαζί
και τον συμπαθούσαν πάρα πολύ.
Συχνά τους καλούσε από το μπαλκόνι.
Λείπουν πολύ στον γιο μου.
Ως γείτονες, αλληλοσυμπαθιόμασταν πολύ.
Είχαν έρθει από την Τοχάνα.
Ήταν αγρότες εκεί.
Αρχικά είχαν ένα μαγαζί και μετά άνοιξαν κι άλλο.
Παντοπωλείο.
Ο νεότερος, ο Λαλίτ, είχε επιχείρηση ξυλείας.
Πήγαιναν καλά.
Δούλευα οχτώ χρόνια στο μαγαζί ξυλείας με τον Λαλίτ.
Δεν είδα ποτέ στην οικογένεια τον παραμικρό τσακωμό.
Ν. ΜΠΟΛΑ ΥΠΑΛΛΗΛΟΣ
Εντός και εκτός σπιτιού, κανείς δεν ύψωνε ποτέ τη φωνή του.
Ήταν θρησκευόμενοι άνθρωποι, προσεύχονταν στον ναό δύο φορές τη μέρα.
Ήταν γενναιόδωροι.
Αν ξεχνούσα να φέρω κολατσιό, με τάιζαν.
Με είχαν σαν συγγενή τους.
Όταν μετακομίσαμε εδώ, γίναμε μια οικογένεια.
Μαζί περνούσαμε λύπες και χαρές.
Μαζί πηγαίναμε σε κάθε εκδήλωση.
Οι συγγενείς μας είχαν μείνει στα χωριά.
Στην πόλη, οι γείτονές μας έγιναν η οικογένειά μας.
Ο μεγάλος μου γιος ήταν λίγο μεγαλύτερος απ' τους δικούς τους.
Ανέπτυξαν μια βαθιά φιλία.
Έπαιζαν έξω μέχρι τις 11:00 τη νύχτα.
Έκαναν παρέα.
Με χαιρετούσαν με σεβασμό, άγγιζαν τα πόδια μου.
Πάντα ευχόμουν να τους έμοιαζαν τα παιδιά μου.
ΠΡΙΓΙΑΝΚΑ (33)
ΝΙΤΟΥ (25) ΜΕΝΑΚΑ (22)
Και τα τρία παιδιά στα οποία κάναμε ιδιαίτερα ήταν ευφυή.
ΒΙΝΤΟΛ ΜΟΥΝΤΓΚΑΛ ΔΑΣΚΑΛΟΣ
Εγώ είχα αναλάβει τη Νίτου.
Ήταν τολμηρή και πάντα έλεγε την άποψή της.
Ήταν έξυπνη, τα πήγαινε καλά στα μαθήματα.
Ήταν γενναία και έξυπνα κορίτσια.
Ισχυρές προσωπικότητες. Χωρίς φόβο.
Από τότε που τους πρωτογνώρισα, αποκαλούνταν οικογένεια Μπατία.
Το πατρικό της Ναραγιάνι Ντεβί.
Η Ναραγιάνι ήταν φιλική και ζεστή με όλους.
Αν τους επισκεπτόσουν, θα σε περιποιόταν.
Οι νύφες τους, η Σαβίτα και η Τίνα, ήταν κι οι δυο πολύ γλυκές.
Κι όχι μόνο αυτές, όλη η οικογένεια θα έκανε το παν για να σε βοηθήσει.
Ήταν στο πλευρό μας συνεχώς.
Τους αφήναμε και τα παιδιά μας όταν ταξιδεύαμε.
ΑΜΡΙΚ ΣΙΝΓΚ ΓΕΙΤΟΝΑΣ
Ήμουν στην αγορά όταν μου τηλεφώνησε.
Είπε "Έλα γρήγορα.
Τραγωδία στο σπίτι του Μπουπί".
Αρχικά σκέφτηκα
ότι θα ήταν διάρρηξη, αφού παντρευόταν η Πριγιάνκα.
Πώς γίνεται τρεις γενιές να αυτοκτονήσουν μαζί;
Κι η δολοφονία 11 ατόμων ήταν κάτι αδιανόητο.
Είχε ξεκληριστεί ολόκληρη η οικογένεια,
έντεκα άτομα,
και δεν υπήρχαν μάρτυρες,
κανείς να μας πει τι είχε συμβεί.
Απ' την οικογένεια, μόνο το σκυλί είχε επιζήσει.
Είδα το έκτακτο δελτίο στην τηλεόραση.
Εντεκαμελής οικογένεια βρέθηκε νεκρή από απαγχονισμό.
Μου έκανε εντύπωση που έδειχναν ένα σκυλί
και δεν ενδιαφερόταν κανείς.
ΣΑΝΤΖΕΪ ΑΚΤΙΒΙΣΤΗΣ
Μιλούσαν για όλα εκτός απ' το σκυλί.
Όλα τα κανάλια το έδειχναν.
Σκέφτηκα ότι έπρεπε να διασώσουμε εκείνο το μωράκι.
Είχε υποστεί πολύ πόνο και τραύμα, υπέφερε απ' τον καυτό ήλιο.
Ήταν δεμένο στην ίδια σχάρα που ήταν κρεμασμένη η οικογένεια.
Ήταν σιωπηλός αυτόπτης μάρτυρας, χωρίς να μπορεί να βοηθήσει.
Γιατί δεν έχει φωνή.
Όταν φτάσαμε, μας πήγαν πάνω αστυνομικοί.
Ο Τόμι ήταν πολύ επιθετικός.
Δεν μπορούσαμε να τον ελέγξουμε.
Έπρεπε να φέρουμε μπόγια.
Ο Τόμι ήταν το δωδέκατο μέλος της οικογένειας.
Αν δεν ήταν δεμένος στον επάνω όροφο,
ίσως η οικογένεια να ήταν ζωντανή τώρα.
Εδώ.
Θα σας δείξω.
Κατέφθασε ένα μέλος της οικογένειας.
-Όπως βλέπετε… -Στην άκρη.
Δείτε…
Μη δημιουργείτε θέαμα.
Αφήστε τους να περάσουν.
Κατέφθασε ένα μέλος της οικογένειας.
Χάθηκαν όλοι!
Μη δημιουργείτε σκηνή!
Ήταν άγγελοι. Μην κάνετε εικασίες.
Ήρεμα.
Ήταν υπέροχοι άνθρωποι!
Πρώτη κατέφθασε η αδελφή από το Πανιπάτ, η Σουτζάτα.
Φροντίζαμε να μη λιποθυμήσει από το σοκ.
Πρώτα της τα είπαμε όλα. Μετά την παρηγορήσαμε.
Της είπαμε "Η ζωή κι ο θάνατος είναι στα χέρια του Θεού.
Συνέβη κάτι κακό.
Ούτε εσύ ούτε εγώ μπορούμε να το αλλάξουμε".
Μάθαμε ότι ήταν απλοί και θρησκευόμενοι.
Ναι. Θα σας τα βεβαιώσουν οι γείτονες.
ΣΟΥΤΖΑΤΑ ΑΔΕΛΦΗ
Ήταν όλοι υπέροχοι άνθρωποι. Υπέροχοι.
Η οικογένειά τους είναι βυθισμένη στη θλίψη.
Δεν είναι σε θέση να μιλήσουν.
Μπορούμε μόνο να ελπίζουμε
ότι μια ενδελεχής διερεύνηση της υπόθεσης
θα δώσει τελικά απαντήσεις στην οικογένεια που τα είδε όλα.
ΝΤΑΡ
Ο μεγάλος μου αδελφός μάς είπε
ότι συνέβη κάτι φριχτό στους συγγενείς μας στο Δελχί.
Τον ρώτησα "Τι συνέβη;"
Είπε ότι όλοι στην οικογένεια ήταν νεκροί.
Δεν πίστευα στ' αυτιά μου.
Άνοιξα την τηλεόραση και είδα τα σοκαριστικά νέα.
ΛΑΞΜΑΝ ΑΔΕΛΦΟΣ
Συγκλονίστηκα.
ΛΟΚΕΝΤΡΑ ΞΑΔΕΛΦΟΣ
Δεν το πιστεύαμε.
Αλλά μετά είδαμε ρεπορτάζ από το σπίτι και τον χώρο.
Επιβεβαιώθηκε ότι ήταν οι συγγενείς μας.
Η οικογένεια της αδελφής μας.
Έτσι το μάθαμε.
ΣΑΒΙΤΑ (50)
Όλο έτρεχε με τη δουλειά, αυτή ήταν η φύση της.
Γι' αυτήν, η οικογένεια ήταν πάνω απ' όλα. Προσπαθούσε να την κρατά ενωμένη.
Η αγάπη της για την οικογένεια ήταν πραγματικά ανιδιοτελής.
Ποτέ δεν απαιτούσε τίποτα από κανέναν.
ΡΑΒΙΝΤΕΡ ΤΣΑΟΥΧΑΝ ΑΝΙΨΙΟΣ
Πήγαμε στο Ραβατμπατά,
γνωρίσαμε τον Μπουβνές και κανονίσαμε τον γάμο.
Παντρεύτηκαν μετά από τρίμηνο αρραβώνα.
Ζούσαν μια τίμια και απλή ζωή.
Δεν υπήρχαν ενδείξεις σύγκρουσης.
Γιατί συνέβη; Πώς; Δεν ξέρουμε τίποτα.
ΣΑΡΟΤΖ ΚΟΥΝΒΑΡ ΘΕΙΑ
Δεν έχουμε ιδέα.
Οι άντρες έφυγαν εκείνο το βράδυ. Μείναμε οι γυναίκες.
ΓΚΕΪΑΤΡΙ ΚΟΥΝΙΑΔΑ
Υπάρχει ανείπωτος πόνος
κι ένα βαθύ κενό στις καρδιές μας.
Δεν νομίζω ότι θα γεμίσει ποτέ.
Η οικογένειά μας έχασε την αγαπημένη αδελφή.
Το σπίτι μας έχασε μια κόρη.
Η οικογένειά μας έχασε έναν τόσο καλό γαμπρό.
Χάσαμε τα αγαπημένα μας ανίψια.
Ούτε οι μελλοντικές γενιές δεν θα μπορούν να γεμίσουν το κενό που άφησαν αυτοί.
ΝΑΡΑΪΑΝΓΚΑΡ
Είχα μιλήσει με την Τίνα εκείνη τη μέρα.
Μου τηλεφώνησε τη νύχτα του συμβάντος.
Μίλησα και με τον Λαλίτ.
Μιλούσαμε επί πέντε λεπτά.
ΜΑΧΕΣ ΡΑΘΟΡ ΑΔΕΛΦΟΣ ΤΙΝΑ
"Όλα εντάξει μ' εμάς. Εσείς πώς τα πάτε; Όλα καλά εδώ.
Θα μιλήσουμε το πρωί".
Όταν παντρεύεται μια κοπέλα, ο αδελφός, οι γονείς, όλη η οικογένειά της
ανησυχούμε για το πώς περνάει στο νέο της σπίτι,
ελπίζοντας να είναι ευτυχισμένη.
Αλλά ούτε η οικογένειά μου ούτε εγώ
είχαμε ποτέ λόγο να ανησυχούμε για την Τίνα.
Σπάνια βλέπεις ένα τέλεια ταιριαστό ζευγάρι.
Ο ένας ικανοποιούσε τις επιθυμίες του άλλου.
Η σχέση τους ήταν πολύ καλή για να είναι αληθινή.
Αυτοί είναι ο Λαλίτ και η Τίνα.
Γαμήλιες πόζες.
"Ιδανικό ζευγάρι".
Ήταν οδυνηρό να βλέπω τη μητέρα μου να το αντιμετωπίζει.
ΣΟΥΜΠΑΝΤΡΑ ΚΟΥΝΒΑΡ ΚΟΥΝΙΑΔΑ
Υπάρχει καλό και κακό στον κόσμο. Και τα δύο ισομερώς.
ΝΤΙΓΙΑ ΡΑΘΟΡ ΑΝΙΨΙΑ
Δεν ξέρω ποια είναι η αλήθεια και ποια τα ψέματα.
ΝΤΑΝΡΑΤΖ ΚΟΥΝΒΑΡ ΜΗΤΕΡΑ
Η μεγάλη υπόθεση στην πρωτεύουσα…
Οι επιζώντες της οικογένειας στο Μπουράρι ρωτούν
"Πώς μια οικογένεια περνά
από γαμήλια γιορτή σε μαζική αυτοκτονία σε 14…"
Είναι υπόθεση αυτοκτονίας.
Η δεύτερη κόρη, η Σουτζάτα, το αρνείται
και ισχυρίζεται ότι δολοφονήθηκαν.
Διαδίδονται ψεύδη εναντίον της οικογένειάς μου.
Είναι όλα ψέματα. Είναι στημένη υπόθεση.
Η Σουτζάτα, η κόρη απ' το Πανιπάτ, είχε ήδη καταφθάσει
κι η κατάσταση πήγαινε απ' το κακό στο χειρότερο.
Δεν ήθελαν να το παρουσιάζουμε ως μαζική αυτοκτονία.
-Τι πιστεύετε ότι συνέβη; -Κάποιος τους σκότωσε.
Η αστυνομία προσπαθεί να κουκουλώσει την αλήθεια.
Κάτι κρύβουν για να προστατευτούν.
Κανείς απ' τους συγγενείς δεν ήταν πρόθυμος να αποδεχθεί
ότι ήταν μια μαζική αυτοκτονία.
Ο μεγαλύτερος γιος, ο Ντινές, ζούσε στο Ρατζαστάν τότε.
Είπε τα εξής.
Ήταν όλοι θαρραλέοι, δεν πιστεύω αυτήν τη θεωρία.
ΝΤΙΝΕΣ ΑΔΕΛΦΟΣ
Τα παιδιά κι οι αδελφοί μου ήταν μοντέρνοι.
Δεν θα έκαναν κάτι τέτοιο.
Δεν ήταν αδύναμοι.
Δεν κατανοούσαν την πραγματικότητα της κατάστασης,
παρότι δεν μπορούσαν να μας πουν τι είχε συμβεί.
Επέμεναν ότι ήταν φόνος, ότι το ρεπορτάζ ήταν λάθος.
Αυτό διαδόθηκε σε όλη τη χώρα και μας κατηγορούσαν ως ψεύτες.
"Μεταδίδετε ό,τι θέλει η αστυνομία".
Θέλουμε δικαιοσύνη
για τη νεκρή οικογένεια!
Απαιτούμε δικαιοσύνη!
-Ζήτω η Καρνί Σινά! -Ζήτω!
Κάποιοι άρχισαν να φωνάζουν συνθήματα.
Ότι ήταν φόνος, κατηγορούσαν την αστυνομία.
Κάποια μέλη της κοινότητάς τους, δεν χρειάζεται να τα κατονομάσω,
έχουν μια κοινωνική οργάνωση.
Πήγαν στον τόπο του εγκλήματος.
Αυτό είναι ψέμα.
ΒΙΣΒΑΜΠΑΝΤΟΥ ΡΑΘΟΡ
Προσπαθούν να αποποιηθούν την ευθύνη τους.
Δεν λογοδοτούν στην κυβέρνηση του Δελχί,
πόσο μάλλον στην οικογένεια.
Η οικογένεια δεν είναι μόνη. Η Καρνί Σινά είναι μαζί της.
Η Καρνί Σινά πήγε στο σημείο
και ισχυρίστηκαν ότι αυτή η οικογένεια,
κάποιοι απ' τους νεκρούς, ήταν συγγενείς τους.
Ήταν απ' το Ρατζαστάν της Τσιτοργκάρ.
Απειλούσαν να ταρακουνήσουν
ολόκληρη τη χώρα για δικαιοσύνη.
Θα κάνουμε ό,τι χρειαστεί για να δικαιωθεί η οικογένειά μας στο Δελχί.
Σε μπερδεμένες υποθέσεις τέτοιου είδους,
η πρώτη που κατηγορείται συνήθως είναι η αστυνομία.
Τα πλήθη γίνονταν ανεξέλεγκτα.
Προετοιμαζόμασταν για τα χειρότερα.
Εδώ είναι Δελχί. Πρέπει να συγκρατηθούν.
Απατώνται αν νομίζουν ότι μπορούν να φοβερίζουν την αστυνομία.
Η αστυνομία προσπαθεί να κλείσει την υπόθεση.
Απαιτούμε διερεύνηση από ομοσπονδιακούς. Να καταχωριστεί ως φόνος.
Ρωτήσαμε "Τι ζητάτε;"
Το καταχωρίσαμε ως φόνο.
Δεν θεωρούμε ότι είναι, αλλά το κάναμε.
Το διερευνούμε. Θα εξετάσουμε κάθε πτυχή.
Βλέπετε την αναφορά συμβάντος.
Εδώ τα περιγράφουμε όλα λεπτομερώς.
Η καταχώριση της υπόθεσης δεν είναι το τέλος της διερεύνησης.
Είναι μόνο η αρχή.
ΦΑΚΕΛΟΣ ΥΠΟΘΕΣΗΣ
Οι τελευταίες εξελίξεις στην υπόθεση μαζικών θανάτων…
Καταχωρίστηκε ως δολοφονία.
Μία μέρα αφού 11 μέλη μιας οικογένειας
βρέθηκαν μυστηριωδώς νεκρά στο σπίτι τους στο Δελχί.
Μερικές φορές εικάζουν ότι η αστυνομία
θα θελήσει να αποσιωπήσει την υπόθεση.
Όταν έρχεται το Ανθρωποκτονιών, θεωρούν ότι είναι αποτελεσματικοί,
ότι η υπόθεση θα πάει σε καλά χέρια
και ότι θα γίνει ενδελεχής έρευνα.
Το Ανθρωποκτονιών ειδικεύεται σε ευαίσθητες υποθέσεις.
ΔΡ ΤΖ. ΤΙΡΚΕΪ ΥΠΑΡΧΗΓΟΣ
Σε κάθε έγκλημα, υπάρχει το "mens rea".
Πρέπει να υπάρχει γνώση, πρόθεση.
Και πρέπει να υπάρχει κίνητρο.
Γιατί να πεθάνουν; Ποιος θα τους σκότωνε; Και γιατί;
Κατέφθασα πρώτος από το Ανθρωποκτονιών.
Δεν ένιωσα σοκ, αλλά περιέργεια
γιατί είχα αναλάβει ξανά υποθέσεις μαζικών δολοφονιών.
Έτσι, η πρώτη μου σκέψη ήταν
ότι ίσως τους κρέμασαν αφού διαπράχθηκε το έγκλημα.
Τηλεφώνησα στην ομάδα μου.
Ζήτησα τον Σατίς.
Είναι ο καλύτερος εγκληματολογικός ερευνητής μου.
Οι αστυνομικοί απεικονίζονται στις ταινίες άλλοτε θετικά
κι άλλοτε αρνητικά.
Χαιρόμαστε όταν απεικονίζονται θετικά.
Αφιερωνόμαστε πλήρως για να βρούμε έναν δράστη.
Και χαιρόμαστε όταν επιλύουμε μια υπόθεση.
Μόλις μπήκα στο σπίτι στο Μπουράρι
και ανέβηκα στον πρώτο όροφο, το θέαμα που αντίκρισα…
Σ. ΚΟΥΜΑΡ ΑΣΤ. ΕΡΕΥΝΗΤΗΣ
δεν θα το ξεχάσω ποτέ.
Συγκλονίστηκα. Ανακατεύτηκε το στομάχι μου.
Διερευνήσαμε την υπόθεση από κάθε πλευρά.
Το σχέδιο ήταν να αποκλείουμε ενδεχόμενα ένα ένα.
Κάναμε πολύ μεθοδική έρευνα στο σπίτι.
Τίποτα δεν είχε διαταραχθεί. Δεν είχε γίνει διάρρηξη.
Υπήρχε γάλα στο ψυγείο
και ενδείξεις ότι είχε αφαιρεθεί λίγο φαγητό.
Αν ήταν ανθρωποκτονία, θα υπήρχαν ίχνη πάλης.
Και έμοιαζαν να κρέμονται σχεδόν γαλήνια.
Μεταξύ 2ου και 1ου ορόφου, υπήρχε ένα πλέγμα.
Ήταν καλυμμένο.
Αναρωτήθηκα αν μπορούσε να μετακινηθεί. Ήταν ελαφρύ,
από υαλοβάμβακα και ξύλο.
Κι από κει είδα ότι οι περιδέσεις ήταν σε ίση απόσταση μεταξύ τους.
Είναι σαν Κύβος του Ρούμπικ.
Μου φάνηκε πολύ δύσκολο να στηθεί.
Προέκυψαν κι άλλα ενδεχόμενα κατά τη διερεύνησή μας,
τα οποία έπρεπε να αποκλείσουμε.
Ο Μπουβνές, ο "Μπουπί", είχε προσπαθήσει να απελευθερωθεί.
Το ένα χέρι ήταν λυτό, με ίχνη αγωνιώδους προσπάθειας.
Τα παιδιά δεν μπορούσαν, τα πόδια τους ήταν δεμένα.
Ήταν δεμένα πισθάγκωνα.
Τα είχαν δέσει αδίστακτα με καλώδια τηλεφώνου.
Και να προσπαθούσαν, δεν θα μπορούσαν να ελευθερωθούν.
ΝΤΡΟΥΒ (15)
Είχαν ταινίες στα στόματα και τα μάτια.
Βαμβάκια στα αυτιά.
Η μητέρα τους…
ΝΑΡΑΓΙΑΝΙ ΝΤΕΒΙ (80)
βρέθηκε πεσμένη κάτω, δίπλα στο κρεβάτι της.
Το κορμί της ήταν μισογυρισμένο.
Κι είχε ένα φουλάρι στον λαιμό της, όπως όλοι οι άλλοι.
Είχε και μια ζώνη.
Υπήρχαν σημάδια στη μία πλευρά του λαιμού της.
Τα πρόσεξε και το Εγκληματολογικό.
Ήταν στο μέγεθος της ζώνης, αλλά μόνο στη μία πλευρά.
Σε απαγχονισμούς, τα σημάδια συνήθως εκτείνονται προς τα πάνω σε σχήμα "V".
Άρχισα να έχω υποψίες.
Οι σοροί απομακρύνθηκαν προσεκτικά και αριθμήθηκαν.
Συσκευάστηκαν σωστά και στάλθηκαν στο νεκροτομείο.
Κι όλα αυτά παρά το χάος που επικρατούσε έξω.
Είχαν μαζευτεί πέντε χιλιάδες άνθρωποι, ένα σωρό κάμερες.
Καλέσαμε 11 ασθενοφόρα.
Δύο άτομα θα κουβαλούσαν κάθε πτώμα.
Ένας θα ήταν συνοδηγός για να ανοίγει δρόμο.
Δύο ασθενοφόρα ήρθαν με όπισθεν
γιατί δεν υπήρχε χώρος να στρίψουν.
Είχαν παρκάρει ακριβώς έξω απ' τα σκαλιά.
Καθώς κατέβαιναν τα πτώματα,
φροντίζαμε κάθε πτώμα να έχει άθικτη την περίδεση.
Τα πακετάραμε όλα σε πλαστικές σακούλες με φερμουάρ.
Ήταν οδυνηρό θέαμα. Δεν μπορούσαμε να μη συγκινηθούμε.
Πώς έγινε κάτι τέτοιο;
Πώς κρεμάστηκαν έτσι παιδιά;
Η ιστορία παραμένει απαράλλαχτη μέχρι σήμερα.
Κανείς άλλος δεν τολμούσε να αγγίξει τα πτώματα.
Οι συνάδελφοί μου κι εγώ
κατεβάσαμε 11 πτώματα, ένα ένα.
Ήταν πολύ δύσκολη δουλειά.
Έφευγε το ένα ασθενοφόρο και έκανε χώρο για το επόμενο.
Καλυμμένα από κάθε πλευρά.
Το κάναμε σε ομάδες των δύο.
Χρειαστήκαμε δύο ώρες για να μετακινήσουμε όλα τα πτώματα.
Δουλεύαμε προσεκτικά, τα κατεβάζαμε ένα ένα.
Το μετέδιδαν ζωντανά.
Παρακολουθούσαν στενά το κονβόι.
Στην αρχή, όσοι αποχωρούσαν απ' το σημείο,
ήταν σίγουροι ότι επρόκειτο για φόνο.
Όπως και πολλοί αστυνομικοί που είχαν μπει μέσα.
Ο λόγος ήταν
ότι όλοι είχαν δεμένα χέρια,
φιμωμένα στόματα, ήταν δεμένοι με καλώδια τηλεφώνου.
Αυτά τα σημαντικά στοιχεία υποδείκνυαν δολοφονία.
Πώς το έκαναν αυτό 11 άνθρωποι στους εαυτούς τους;
Γιατί να το κάνουν;
Ήταν προφανές ότι είχε συμβεί κάτι περίεργο.
Βρήκαμε ενδείξεις μιας τελετής που είχε διεξαχθεί την προηγούμενη νύχτα.
Υπήρχε κάτι παράξενο στον τόπο του εγκλήματος.
Καθώς προχωρούσε η έρευνα, προέκυψαν νέες αποκαλύψεις.
Το υλικό της κάμερας ήταν σημείο καμπής.
Εκείνη η κάμερα κάλυπτε τον εξωτερικό χώρο του σπιτιού.
Έτσι, παρακολουθήσαμε το υλικό όλοι μαζί.
Καρέ καρέ, για να μη μας ξεφύγει τίποτα.
Στις 28 Ιουνίου του 2018,
η Τίνα, η σύζυγος του Λαλίτ,
κι ο γιος της αγόρασαν τέσσερα σκαμπό.
Τη νύχτα της 30ής Ιουνίου, όταν έλαβε χώρα το συμβάν,
στις 9:40 μ.μ.,
η Τίνα
φαίνεται με μια άλλη κοπέλα να μεταφέρουν τα καινούρια σκαμπό.
Στις 10:29 μ.μ.,
ο γιος του Λαλίτ ανοίγει το μαγαζί ξυλείας
και φέρνει ένα μικρό μάτσο καλώδια. Τα πηγαίνει πάνω.
Διαπιστώσαμε επίσης ότι τα φουλάρια και τα σαρί των απαγχονισμών
είχαν αγοραστεί από την αγορά.
Το υλικό από εκείνη τη νύχτα
μας έδειξε τις κινήσεις μόνο μελών της οικογενείας.
Κανείς άλλος δεν μπήκε στο σπίτι.
Έτσι βεβαιωθήκαμε ότι δεν είχαν αναμιχθεί τρίτοι.
Το ερώτημα πλέον ήταν
"Μήπως έγινε εκ των έσω;"
Υποτιτλισμός: Νικόλαος Καπετανάκης